armvectores/hy_wikipedia_2023 huggingface dataset:
Մեծ Բեկամ

Մեծ Բեկամի (վրաց.՝ დიდი ბეკამი), գյուղ Վրաստանում։ Գտնվում է Շիդա Քարթլի երկրամասի Խաշուրի մունիցիպալիտետում։ Բարձրությունը ծովի մակարդակից կազմում է 800 մետր։ Բնակչությունը՝ 180 մարդ (ըստ 2014 թ. տվյալների)։ Հեռախոսային կոդ՝ +995:


== Տես նաև ==
Խաշուրի մունիցիպալիտետ
Շիդա Քարթլի


== Ծանոթագրություններ ==
Սամագալտայ

Սամագալտայ (ռուս.՝ Самагалтай), գյուղ Ռուսաստանի Տիվա հանրապետության Տես-Խեմսկի կոժունի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆուտբոլային լիգայի գավաթ 1985-86

Ֆուտբոլային լիգայի գավաթ 1985-86, Ֆուտբոլային լիգայի գավաթի 26-րդ խաղարկությունն է, որում հաղթեց «Օքսֆորդ Յունայթեդ» ֆուտբոլային ակումբը։
Լուիս դել Սոլ

Լուիս դել Սոլ Կասկախարես (Luis del Sol Cascajares, Ապրիլի 6, 1935, Արկոս-դե-Խալոն, Իսպանիա), իսպանացի նախկին ֆուտբոլիստ և մարզիչ։ Հանդես է եկել նաև Իսպանիայի ազգային հավաքականում։ 1970–1972 թվականներին եղել է Ռոմայի ավագը։


== Նվաճումներ ==
Ռեալ ՄադրիդԵվրոպական գավաթ՝ 1959–60
Միջմայրցամաքային գավաթ՝ 1960
Լա Լիգա՝ 1960–61, 1961–62
Իսպանիայի գավաթ՝ 1961–62ՅուվենտուսԻտալիայի չեմպիոն՝ 1966–67
Իտալիայի գավաթ՝ 1964–65Իսպանիայի հավաքականԵվրոպական ազգերի գավաթ՝ 1964


== Արտաքին հղումներ ==
Պրոֆիլը BDFutbol.com-ում (անգլ.)
Վիճակագրությունը National-football-teams.com-ում (անգլ.)


== Ծանոթագրություններ ==
By the Way

By the Way, ամերիկյան Red Hot Chili Peppers ռոք-խմբի ութերորոդ ստուդիական ալբոմն է, թողարկվել է 2002 թ. հուլիսի 9-ին Warner Music լեյբլի կողմից։ Ալբոմի պրոդյուսերական աշխատանքը կատարել է Ռիք Ռուբինը։ Թողարկումից մեկ շաբաթ անց վաճառվեց ալբոմի 286,000 օրինակ, և ալբոմը զբաղեցրեց հեղինակավոր Billboard 200 հիթ-շքերթի երկրորդ հորիզոնականը։ 2007 թ. հոկտեմբերի 19-ին Ամերիկյան ձայնագրման ընկերությունների միությունը ալբոմին շնորհեց Պլատինե կարգավիճակ։


== Երգացանկ ==


== Ծանոթագրություններ ==
Միներվա

Միներվա, քաղաքների, ձեռագործի, գիտության, արվեստի և արհեստների հովանավորող դիցուհի հռոմեական դիցարանում, համապատասխանում է հունական դիցարանի Աթենաս աստվածուհուն։ Նրա գոյության գաղափարը հռոմեացիները վերցրել են էտրուսկներից։
Միշել Թելո

Միշել Թելո (պորտ.` Michel Teló, հունվարի 21, 1981(1981-01-21), Medianeira, Պարանա, Բրազիլիա), բրազիլացի երգիչ և երգահան՝ Սերտանեժո (Sertanejo) երաժշտական ժանրի երգիչ։ Ունեցել է միջազգային ճանաչում Ai se eu te pego! [1] երգով։ Մինչև որպես սոլո երգիչ հանդես գալը, Թելոն եղել է մի շարք երաժշտական խմբերի վոկալիստ, որոնցից հատկապես նշմարելի է եղել Grupo Tradição կոչվող խումբը։


== Կենսագրություն ==
Միշել Թելոն ծնվել է 1981 թվականի հունվարի 21-ին Մեդիանեյրում, փոքր հացի փռի սեփականատերերի ընտանիքում։ Ունի երկու մեծ եղբայր։ Միշելի առաջին ելույթը տեղի է ունեցել 1989 թվականին, դպրոցական երգչախմբում, երբ նա առաջին անգամ մեներգ է կատարել ակուստիկ կիթառի նվագակցությամբ։
1991 թվականին Թելոն սկսում է ակորդեոն նվագել և 1993 թվականին դպրոցական ընկերների հետ ստեղծում «Guri» խումբը։ 16 տարեկանում Միշելն առաջարկ է ստանում միանալ բրազիլական ժողովրդական երաժշտություն նվագող «Grupo Tradicao» խմբին։
2008 թվականին նա լքել է այդ խումբը և մեկ տարի հետո թողարկում իր առաջին ստուդիային «Balada Sertaneja» ալբոմը։ Այս ձայներիզի «Ei Psiu, Beijo me Liga» երգը դառնում է ազգային հիթ շքերթի առաջատար, ավելի ուշ շքերթը ղեկավարել են 2010 թվականին թողարկված «Amanha Sei La» և «Fugidinha» երգերը։ 
«Ai Se Eu Te Pego» սինգլն առաջին հորիզոնական է գրավել իսպանական, պորտուգալական, չիլիական, հոլանդական, իտալական, ֆրանսիական և արգենտինական հիթ-շքերթներում։ 2012 թվականի հունվարին թողարկվել է երգի անգլալեզու տարբերակը` «If i catch you» վերնագրով։ 
Բորիս Բարաբանովի խոսքերով, Միշելը վստահորեն աշխատում է «հարևան շքամուտքի տղայի» կերպարով և ցույց է տալիս «այն նույն անկեղծությունը, որի համար երգչուհի Զազին սիրել են Եվրոպայում»։ Տեսաբանի կարծիքով, Միշելը դարձել է լատինոյի նոր հերոս` հաջողությամբ վերցնելով էստաֆետը Ռիկի Մարտինից և Էնրիկե Իգլեսիասից։


== Անձնական կյանք ==
2008 թվականին Միշելն ամուսնացել է Անա Կառոլինա Թելոյի հետ։ 2011 թվականին խոսակցություններ էին տարածվել, ըստ որոնց ամուսնությունը ճգնաժամի մեջ է, քանի որ Միշելն ավելի շատ ժամանակ կտրամադրի աշխատանքին և ընտանիքը կթողնի երկրորդ պլանում։ Շուտով Միշելը մամուլի միջոցով ժխտել է այդ խոսակցությունները և հայտարարել է 2012 թվականին որդի ունենալու ցանկության մասին։ Բայց 2012 թվականի փետրվարի 11-ին Անա Կարոլինան Ֆեյսբուք սոցիալական ցանցի միջոցով հայտարարել է, որ նրանք բաժանվել են։ Այժմ Միշելն ամուսնացած է բրազիլացի դերասանուհի Թաիս Ֆերսոնզեի հետ և բնակվում է Կամպու-Գրանդի քաղաքում։ 2016 թվականի օգոստոսի 1-ին նրանք աղջիկ են ունեցել, ում անվանել են Մելինդա։ 2017 թվականի հուլիսի 25-ին նրանք որդի են ունեցել։


== Սկավառակագրություն ==
2009: Balada Sertaneja
2010: Michel Teló – Ao Vivo
2011: Michel na Balada


== Ծանոթագրություններ ==


== Արտաքին հղումներ ==
micheltelo.com Միշել Թելո. պաշտոնական կայք
Միշել Թելո Թվիթթերում
Unpretty

«Unpretty», ամերիկյան TLC կանանց հիփ-հոփ և բլյուզային խմբի ֆեմինիստական երգը։ Թողարկվել է 1999 թվականի օգոստոսի 10-ին՝ որպես FanMail խմբի երրորդ ստուդիական ալբոմի երկրորդ սինգլ։ Երգը դարձել է TLC-ի չորրորդ և վերջին հիթը, որը հասել է ամերիկյան Billboard Hot 100 հիթ-շքերթի առաջին հորիզոնականին, Այն նաեւ առաջադրվել է «Գրեմմի» 3 մրցանակի՝ «Տարվա լավագույն երգ» և «Լավագույն վոկալային փոփ կատարում՝ դուետով խմբով» անվանակարգերում, ինչպես նաև լավագույն երաժշտական տեսահոլովակ։ Billboard ամսագիրը այդ երգը անվանել է 20-րդը 1999 թվականի ԱՄՆ լավագույն սինգլների իր ամփոփիչ ցանկում։


== Երաժշտոկան տեսահոլովակ ==
Երգի տեսահոլովակը նկարահանվել է Փոլ Հանթերի կողմից 1999 թվականի հունիսին Կալիֆորնիայում՝ 1,6 մլն դոլարով։


== Երգացանկ ==


== Հիթ-շքերթներ ==


== Հավաստագրեր ==


== Ծանոթագրություններ ==
Արթուր Մորո

Արթուր Մորո (իսկական անունը՝ Աֆանասիյ Մատվերիչ Օսիպով, մայիսի 11, 1909(1909-05-11), Կրասնիե Կլյուչի, Buguruslanskiy Uyezd, Սամարայի նահանգ, Ռուսական կայսրություն - հունվարի 13, 1989(1989-01-13), Մոսկվա, ԽՍՀՄ), էրզիացի ժողովրդական բանաստեղծ, խմբագիր։  Արվեստագիտության դոկտոր (1949): ԽՍՀՄ Գրողների միության անդամ (1935):


== Կենսագրություն ==
Արթուր Մորոն ծնվել է 1909 թվականի ապրիլի 11-ին, Կլյուչովկա գյուղում (այժմ՝ Սամարայի նահանգի Պոխվիստնևսկի շրջանի Կրասնիե Կլյուչկի)։
Ունեցել է դժվար մանկություն։ Սովի պատճառով նրա հայրն աշխատանքի համար մեկնել է Սիբիր, աշխատել երկաթուղում։ Ընտանիքի հոգսերը մնացել են մոր ուսերին։ 1925 թվականին Մորոն մեկնել է Մոսկվա։ Պրոֆեսոր Պ. Գլուխովի (էրզիական «Якстере теште» («Կարմիր աստղ») թերթի խմբագիր) օգնությամբ Արթուր Մորոն ավարտել է ԽՍՀՄ ժողովուրդների Ցենտրիզդատ տպարանին կից Ֆաբրիկա-գործարանային աշակերտության դպրոցի ուգրո-ֆինական բաժինը և ստացել գրաշարի մասնագիտություն։ Որպես գրաշար աշխատել է «Якстере теште» տպագրությունում, իսկ երեկոյան շարունակել է ուսանել աշխատողների ֆակուլտետում։
Հայրենական մեծ պատերազմի ժամանակ եղել է «Вперед за Родину» դիվիզիոն թերթի խմբագիրը, կռվել է առաջնագծում։ Պատերազմի ավարտից հետո դասավանդել է Մոսկվայի և Մորդավայի բուհերում։
1945-1947 թվականներին ամուսնացած է եղել Ժարկովա Եկատերինա Սեմյոնովայի հետ (1903-1947)։
Մահացել է 1989 թվականի հունվարի 13-ին, Մոսկվայում։ Թաղված է հայրենի Կրասնիե Կլյուչի գյուղում։


== Աշխատություններ ==
Արթուր Մորոն իր առաջին բանաստեղծությունը գրել է տասնյոթ տարեկան հասակում։ Հենց այդ ժամանակ էլ վերցրել է «հնչեղ, երգային» կեղծանուն` Արթուր Մորո, Էրզիական моро «երգ» բառից։ Շարունակ զբաղվել է հասարակական գործունեությամբ։ Բանաստեղծի կենդանության օրոք էրզյան լեզվով և ռուսերեն տպագրվել է 16 գիրք։


== Պարգևներ ==
Մորդովական ԻԽՍՀ վաստակավոր բանաստեղծ (1969)
Կարմիր Աստղի շքանշան
Հայրենական պատերազմի II աստիճանի շքանշան
«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ
«Լենինգրադի պաշտպանության համար» մեդալ


== Հիշատակ ==
Տունը, որտեղ ծնվել է գրողը, փակցված է հուշատախտակ։


== Ծանոթագրություններ ==


== Արտաքին հղումներ ==
Моро (Осипов) Артур Матвеевич Archived 2019-04-23 at the Wayback Machine.
Մալի Օստրոժոկ

Մալի Օստրոժոկ (ուկրաիներեն՝ Малий Острожок), գյուղ Ուկրաինայի Վիննիցայի մարզի Խմելնիկի շրջանում։ Հիմնադրվել է 1908 թվականին։
2001 թվականի տվյալներով Մալի Օստրոժոկ գյուղում բնակվում էր 119 մարդ։ Բնակավայրը զբաղեցնում է 1,5 կմ² տարածք։ Բնակչության խտությունը կազմում էր 79,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տեխնիկա

Տեխնիկա (հին հունարեն՝ τεχνικός), մեթոդ ձեռքի արհեստներում, հաճախ՝ ձեռքի մասնագիտական հմտության արդյունք։
Տեխնիկան ներառնում է իր մեջ արտադրությունը, փոխադրությունը, տեղադրությունը, վերամշակումը, ընթացիկ հետևումը և նույնիսկ մնացորդների վերացումը - անմնացորդ արտադրություն ապահովելու նպատակով։ Տեխնիկայի մեթոդ են բոլոր մեթոդները անկախ նրանից, թե ունեն գիտական ծագում թե մասնագիտական։ Կարելի է արվեստ անվանել վերջինիս անդրանիկ իմաստով։ Այն նաև կիրառական գիտություն է և արհեստավոր իմացության հիմքը, ինդուստրիայի սկիզբն է։ Տեխնիկան մարդկության պատմության արդյունք է, ուր ամեն ազգ ու ամեն դար իրենց լուման ունեն թողած։
Վիշնյովչիկ (գյուղ, Չեմերովեցի շրջան)

Վիշնյովչիկ (ուկրաիներեն՝ Вишнівчик), գյուղ Ուկրաինայի Խմելնիցկիի մարզի Չեմերովեցի շրջանում։
2001 թվականի տվյալներով Վիշնյովչիկ գյուղում բնակվում էր 1 897 մարդ։ Բնակավայրը զբաղեցնում է 2,25 կմ² տարածք։ Բնակչության խտությունը կազմում էր 843,11 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յոնջալըխ

Յոնջալըխ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Պոխոդինո (այլ կիրառումներ)

Պոխոդինո, կարող է վերաբերել՝

Պոխոդինո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Պոխոդինո - գյուղ Ռուսաստանի Սմոլենսկի մարզի Վյազեմսկի շրջանի կազմում։
Կրեսպի լը Նեֆ

Կրեսպի լը Նեֆ (ֆր.՝ Crespy-le-Neuf), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 149 մարդ, բնակչության խտությունը` 14.62 մարդ/կմ²։ Բնակավայրը զբաղեցնում է 10.19 կմ² տարածք։


== Աշխարհագրություն ==
Գտնվում է Փարիզ քաղաքից 175 կմ արևելք, Շալոն ան Շամպայն քաղաքից` 65 կմ հարավ, Տրուա քաղաքից` 45 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 87 աշխատունակ (15-64 տարեկան) բնակիչ, որոնցից ակտիվ էին 69-ը, իսկ ոչ ակտիվները` 18։ Ակտիվության ցուցանիշը կազմում է 79,3 %։ 69 աշխատունակ մարդկանցից աշխատել է 66 անձ (37 տղամարդ և 29 կին)։ Գործազուրկ են եղել 3 անձ (1 տղամարդ և 2 կին)։ 18 անաշխատունակներից 7-ը եղել են աշակերտներ կամ ուսանողներ, 8-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Փամփալեթ

Փամփալեթ (վրաց.՝ ფამფალეთი), գյուղ Վրաստանում։ Գտնվում է Գուրիայի մարզի Օզուրգեթի շրջանում։


== Դիրք ==
Գյուղը գտնվում է ծովի մակարդակից 250 մետր բարձրության վրա։ Շրջկենտրոն Օզուրգեթից հեռու է 12 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմել է 411 մարդ։ Գյուղը բնակեցված է վրացիներով։
Այս գյուղում է ծնվել վրացի ժողովրդական երգիչ Վիսարիոն Ինցկիրվելին(1850-1939)։


== Տրանսպորտ ==
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Ծանոթագրություններ ==
Միկոլա Գիրնիկ

Միկոլա Գիրնիկ (ուկրաիներեն՝ Мико́ла Андрі́йович Гірни́к, հունիսի 7, 1923(1923-06-07), Կատերինոպոլի շրջան, Կիևի մարզ - դեկտեմբերի 8, 1981(1981-12-08), Կիև, Ուկրաինական ԽՍՀ, ԽՍՀՄ), ուկրաինացի բանաստեղծ, թարգմանիչ, խմբագիր։


== Կենսագրություն ==
1940 թվականին ընդունվել է Լվովի Ֆրանկոյի անվան համալսարանի բանասիրական ֆակուլտետ։ 1941 թվականի հունիսին մեկնել է խորհրդային բանակ։ Ստալինգրադյան և Կարելյան ռազմաճակատներում մարտնչել է որպես հրետանային մարտկոցի հրամանատար։ Երեք անգամ վիրավորվել է։ Խորհրդային բանակից զորացրվել է 1946 թվականին։ Բարձրագույն կրթությունն ստացել է Կիևի Շևչենկոյի անվան համալսարանում։
1949-1954 թվականներին զբաղվել է խմբագրական աշխատանքով։ Ավարտել է գրական բարձրագույն կուրսերը Մոսկվայում։


== Ստեղծագործությունը ==
Միկոլա Գիրնիկի առաջին բանաստեղծությունները տպագրվել են 1938 թվականին։ Հրատարակել է բանաստեղծությունների բազմաթիվ ժողովածուներ, որոնցից հայտնի են «Իմ Զվենիգորոդ» (1950), «Հավատարմություն» (1952), «Բարեկամներ-զինվորներ» (1953), «Երիցուկի գույն» (1955), «Խիղճ» (1957), «Արև և ամպրոպներ» (1958), «Խաղաղության ավանգարդում» (1960), «Սրտի համաստեղություն» (1965), «Հավերժականը, առօրեականը» (1973) և այլն։
Մոսկվայում թարգմանվել և տպագրվել է Գիրնիկի քնարական բանաստեղծությունների ժողովածուն՝ «Երիցուկներ» վերնագրով։
Զբաղվել է թարգմանությամբ։


== Պարգևներ ==
Պարգևատրվել է Կարմիր աստղի շքանշանով և մեդալներով։


== Միկոլա Գիրնիկը հայերեն ==
«Երջանկություն է լինել քո գրկում...» (թարգմ.՝ Հ. Արթենյան); «Սերը ջութակի նվագի նման...» (թարգմ.՝ Ս. Եսայան); «Չեմ մոռանա պահն այս անցած...» (թարգմ.՝ Ս. Եսայան)։ Ոսկե դարպասներ (ուկրաինական քնարերգություն), Ե., «Սովետական գրող», 1977 էջ 104-105։


== Ծանոթագրություններ ==
Բեկտիշևո

Բեկտիշևո (ռուս.՝ Бектышево), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 346 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հավալի (պրովինցիա)

Հավալի (արաբ․՝ حولي‎‎), նահանգապետություն (մուխաֆազ) Քուվեյթի կենտրոնական մասում։ Զբաղեցնում է 82 քառակուսի կիլոմետր տարածք։ Բնակչության թվաքանակը 2005 թվականի տվյալներով եղել է 393.861., 2007 թվականի դեկտեմբերի 31-ի տվյալներով՝ 714.876., 2014 թվականի հունիսի տվյալներով՝ 890.533, 2018 թվականի դեկտեմբերի տվյալներով՝ 960 779:


== Տես նաև ==
Քուվեյթի վարչական բաժանում


== Ծանոթագրություններ ==
Պիկասիլլա (գյուղ, Լասվա շրջան)

Անվան այլ կիրառումների համար տե՛ս՝ ՊիկասիլլաՊիկասիլլա (էստ․՝ Pikasilla), գյուղ Էստոնիայի Վիրումաա նահանգի Լասվա շրջանում։
2011 թվականի տվյալներով գյուղում բնակվում էր 14 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պտուտակ

Պտուտակ (գերմ.՝ Gewinde - կտրում, փորագրում, լեհ.՝ gwint), մեքենայի գլանաձև, սակավ կոնաձև պտուտակային մակերևույթով կամ պտուտակային թիակներով դետալ։


== Տեսակներ ==

Պտուտակները լինում են՝ 

մեկ այլ դետալի պարուրակային անցքի հետ փոխազդող
արտաքին կամ աշխատանքային միջավայրի հետ անմիջապես փոխազդող։Առաջին խմբին են պատկանում պտուտակային մեխանիզմների և փոխանցումների ընթացքային և ուժային, գործիքների մանրաչավւային, պտուտակային միացոսքների ամրակապման, ինչպես նաև տեղակայման պտուտակները և այլն։
Երկրորդ խումբն են կազմում տեղափոխվող գազերից և հեղուկներից շարժում ստանալու (օրինակ հողմաշարժիչում), քարշի ուժ ստանալու (օրինակ ինքնաթիռների օդային պտուտակ, նավերի թիավար պտուտակ), գազերի, հեղուկների խառնման, ինչպես նաև մածուցիկ, սորուն և կտորներով նյութերի խառնման ու տեղափոխման համար (օդափոխիչներում, պոմպերում, պտուտակավոր կոնվեյերներում, խառնիչներում) նախատեսված պտուտակները։


== Տես նաև ==
Հեղույս


== Ծանոթագրություններ ==


== Գրականություն ==
ГОСТ 27017-86 Изделия крепёжные. Термины и определения.
Справочник конструктора точного приборостроения. Под ред. Ф. Л. Литвина. М.-Л., Изд. «Машиностроение», 1964. 944 с. с илл.
Uzbekistan Airways

Uzbekistan Airways Ուզբեկստանի խոշորագույն ավիաընկերություններից մեկը, որի գրասենյակը գտնվում է Տաշքենդում։ Ավիաընկերությանը հիմնադրվել է 1992 թվականին։


== Ավիաընկերության պայմանագրերը ==
Ավիաընկերությունը պայմանագիր է կնքել հետևյալ ավիաընկերությունների հետ՝

Աերոֆլոտ
Aeroméxico
Air France
KLM
Alitalia
China Southern Airlines
Continental Airlines
Czech Airlines
Delta Air Lines
Korean Air
Northwest Airlines


== Տուրիզմ ==
Ավիաընկերությունը չվերթներ է իրականացնում ավելի քան 50 ուղղություններով, այդ թվում Եվրոպայում, Ասիայում և Հյուսիսային Ամերիկայում։

Ավիաընկերությունը 2008 թվականի տեղափոխել է ավելի քան 2,06 մլն ուղևոր։
Ավիաընկերությունը 2009 թվականի տեղափոխել է ավելի քան 1,885 մլն ուղևոր։
Ավիաընկերությունը 2010 թվականի տեղափոխել է ավելի քան 2,160 մլն ուղևոր։
Ավիաընկերությունը 2011 թվականի տեղափոխել է ավելի քան 2,32 մլն ուղևոր։
Ավիաընկերությունը 2012 թվականի տեղափոխել է ավելի քան 2,64 մլն ուղևոր։


== Չվերթ ==
Ավիաընկերության չվերթը կազմված է հետևյալ տեսակի ինքնաթիռներից՝

2013 թվականի հունվարին ավիաընկերության միջին տարիքը կազմել է 7,8 տարի։


== Ծանոթագրություններ ==


== Արտաքին հղումներ ==
Պաշտոնական կայք
Յան Կլիմենտ

Յան Կլիմենտ (չեխ․՝ Jan Kliment, սեպտեմբերի 1, 1993 թ., Միյավա, Սլովակիա), չեխ ֆուտբոլիստ, դանիական «Բրոնդբյու» ֆուտբոլային ակումբի և Չեխիայի ազգային հավաքականի հարձակվողն է։


== Ակումբային կարիերա ==
Կլիմենտը «Վիսոչինա» ակումբի սանն է, որի կազմում մեկնարկային հանդիպում է անցկացրել 2012 թ․ մարտի 9-ին, երբ թիմը մրցում էր «Չասլավ» ակումբի հետ։ Նույն տարում ֆուտբոլիստը թիմի հետ միասին մրցաշրջանի արդյունքներով իրավունք է ստանում հանդես գալու բարձրագույն խմբում։ Չեխիայի առաջնությունում իր մեկնարկային հանդիպումն անցկացրել է 2013 թ․ փետրվարի 22-ին, երբ թիմը մրցում էր «Հրադեց֊Կրալովե» ակումբի հետ։ Վիսոչինայի կազմում իր առաջին գոլը խփել է ապրիլի 19-ին, երբ թիմը մրցում էր «Տեպլիցե» ակումբի հետ։
2014 թ․ վարձավճարով տեղափոխվում է Սլովակիայի առաջնությունում հանդես եկող «Դուկլա» ակումբ։ Սլովակիայի առաջնությունում իր մեկնարկային հանդիպումն անցկացրել է մարտի 1-ին, երբ թիմը մրցում էր «Սլովան» ակումբի հետ։ Պայմանագրի ավարտից հետո ֆուտբոլիստը վերադառնում է Վիսոչինա։
2015 թ․ հունիսի 29-ին Կլիմենտը տեղափոխվում է գերմանական «Շտուտգարտ» ակումբ, որի հետ կնքում է պայմանագիր մինչև 2019 թ․։ Բունդեսլիգայում իր մեկնարկային հանդիպումն անցկացնում է օգոստոսի 16-ին, երբ թիմը մրցում էր «Քյոլն» ակումբի հետ։ Այս խաղում Կլիմենտը երկրորդ խաղակեսում փոխարինեց Մարտին Հարնիկին։ Շտուտգարտի կազմում իր առաջին գոլը խփել է հոկտեմբերի 3-ին․ երբ թիմը մրցում էր «Հոֆենհայմ» ակումբի հետ։
2016 թ․ ամռանը ֆուտբոլիստը վարձավճարով տեղափոխվում է դանիական «Բրոնդբյու» ակումբ։ Դանիայի առաջնությունում իր մեկնարկային հանդիպումն անցկացրել է «Օլբորգ» ակումբի դեմ խաղում։ Հոկտեմբերի 16-ին իր առաջին գոլն է խփել Բրոնդբյուի կազմում, երբ թիմը մրցում էր «Նորշելան» ակումբի հետ։


== Ազգային հավաքականի կազմում ==
2015 թ․ Չեխիայի երիտասարդական հավաքականի կազմում մասնակցել է Եվրոպայի երիտասարդական առաջնությանը։ Մրցաշարում ֆուտբոլիստը մասնակցել է Դանիայի, Սերբիայի և Գերմանիայի հավաքականների դեմ անցկացված խաղերին։ Սերբիայի հավաքականի դեմ խաղում Կլիմենտը հեթ-տրիկի հեղինակ է դառնում, ինչի շնորհիվ դառնում է առաջնության լավագույն ռմբարկուն։
2017 թ․ սեպտեմբերի 1֊ին 2018 թ․ Աշխարհի առաջնության ընտրական մրցաշարում Կլիմենտը իր մեկնարկային հանդիպումն է անցկացնում Չեխիայի ազգային հավաքականի կազմում, երբ թիմը մրցում էր Գերմանիայի ազգային հավաքականի հետ։ Այդ խաղում Կլիմենտը փոխարինման է մտնում 76-րդ րոպեին։


== Մրցելույթների վիճակագրություն ==
2017 թ. նոյեմբերի 17-ի տվյալներով


== Նվաճումներ ==
Անձնական

Եվրոպայի երիտասարդական առաջնության լավագույն ռմբարկու (3 գնդակ) ֊ 2015


== Ծանոթագրություններ ==


== Հղումներ ==
Ֆուտբոլիստի էջը soccerway.com կայքում(անգլ.)
Կլիմենտը «Բրոնդբյու» ակումբի պաշտոնական կայքում Archived 2018-10-12 at the Wayback Machine.
Corgoň Liga profile
FC Vysočina Jihlava profile
Կլիմենտը Չեխիայի առաջնության կայքում (չեխ.)
Պրոֆիլը transfermarkt.com կայքում(անգլ.)
Վոզնեսենսկոե (գյուղ, Կրասնոգրադի շրջան)

Անվան այլ կիրառումների համար տե՛ս՝ ՎոզնեսենսկոեՎոզնեսենսկոե (ուկրաիներեն՝ Вознесенське), գյուղ Ուկրաինայի Խարկովի մարզի Կրասնոգրադի շրջանում։ Հիմնադրվել է 1852 թվականին։
2001 թվականի տվյալներով Վոզնեսենսկոե գյուղում բնակվում էր 36 մարդ։ Բնակավայրը զբաղեցնում է 1033 կմ² տարածք։ Բնակչության խտությունը կազմում էր 34,85 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զսիրա

Զսիրա, գյուղ Հունգարիայի Հանրապետության Գյոր-Մոսոն-Սոպոր երկրամասում։ Ըստ 2004 թվականի մարդահամարի տվյալների գյուղի բնակչությունը կազմում է 761 մարդ։


== Արտաքին հղումներ ==
Street map (Hungarian)
Գուրիական ապստամբություն

Գուրիական ապստամբություն  (վրաց.՝ გურიის აჯანყება, ռուս.՝ Мятеж в Гурии), Վրացա-Իմերեթական նահանգի մաս կազմող Գուրիայի գյուղացիության ելույթը Ռուսաստանի ցարական կառավարության ընդունած նոր տուրքերի և հարկերի դեմ։ 
1841 թվականին Գուրիայում ռուսական իշխանությունները հարկահանության նոր դրամական համակարգ մտցրեցին։ Մայիսի 22-ին սկսված ապստամբությունը շուտով ընդգրկեց ամբողջ Գուրիան։
Գյուղացիները հրաժարվում էին վճարել պետական հարկերը։ Ապստամբները (ավելի քան 7 հազար մարդ) գրավեցին Գուրիայի ամրացված վայրերը։ Օգոստոսի 9-ին Գոգորեթի (այժմ՝ Մերիա) գյուղի մոտ նրանք ջարդեցին գնդապետ Ալեքսեյ Բրուսիլովի ջոկատը։ Գուրիայում, բացառությամբ Օզուրգեթից, կալվածատերերի և ցարական պաշտոնյաների իշխանությունը վերացվեց, երկրամասի կառավարումն անցավ ապստամբության «Գլխշտաբին»։
Չնայած այս հաջողություններին, սեպտեմբերի վերջին գուրիական ապստամբությունը ճնշվեց ռուսական կանոնավոր զորքերի և տեղական ազնվականական աշխարհազորայինների ուժերով։ Ապստամբությանը մասնակցել են նաև տեղի հայերը։
Ապստամբության գործողությունները տեղ են գտել Էգնատե Նինոշվիլու (1859–1894) «Ապստամբություն Գուրիայում» պատմավեպում, որն էլ 1928 թվականին էկրանավորվել է ռեժիսոր Ալեքսանդր Ծուծունավայի կողմից։


== Ծանոթագրություններ ==
Գորելայա (գետ, թափվում է Օխոտի ծով)

Անվան այլ կիրառումների համար տե՛ս՝ Գորելայա (այլ կիրառումներ)Գորելայա (ռուս.՝ Горелая), գետ Ռուսաստանում, Կամչատկայի երկրամասի հյուսիս-արևմտյան մասում։ Գետի երկարությունը 31 կմ է։ Հոսում է Պենժինսկի շրջանում և Կամչատկայի երկրամասում։ Թափվում է Օխոտի ծով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19080000112120000040577


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Black Tide

Black Tide, ամերիկական ռոք խումբ, Մայամի Ֆլորիդայից։


== Մասնակիցներ ==


=== Ընթացիկ մասնակիցներ ===
Գաբրիել Գարսիա (անգլ.՝ Gabriel Garcia) - վոկալ, սոլո-կիթառ (2004 - ներկա պահ)
Օստան Դիաս(անգլ.՝ Austin Diaz) - ռիթմ-կիթառ,բեք-վոկալ (2008 - ներկա պահ)
Կոդի Պեյջ (անգլ.՝ Cody Paige) - հարվածային գործիքներ, (2014 - ներկա պահ)


=== Նախկին անդամներ ===
Ռաուլ Գարսիա(լատ.՝ Raul Garcia) - ударные, перкуссионные (2004 - 2006)
Ալեքս Նունես(լատ.՝ Alex Nuñez ) - ритм-гитара (2004 - 2008)
Սթիվ Սպենս(լատ.՝ Steven Spence ) - ударные, перкуссионные (2006 - 2013)
Զակ Սենդրել(լատ.՝ Zakk Sandler ) - бас-гитара (2004 - 2013)
Էիմ Դ'Օնոֆրիո(լատ.՝ Tim D'Onofrio ) - ударные, перкуссионные (2013 - 2014)
Ռոնի Գուտերես (լատ.՝ Ronny Gutierrez ) - бас-гитара, бэк-вокал (2013 - 2014)


== Սկավառակագրություն ==


=== Ալբոմներ ===
Light From Above (2008)
Post Mortem (2011)
Chasing Shadows (2015)


=== Մինի-Ալբոմներ ===
Al Cielo (2011)
Just Another Drug (2012)
Bite The Bullet (2013)


=== Սինգլեր ===


== Ծանոթագրություններ ==
Վարովիչի (գյուղ, Պոլեսիայի շրջան)

Անվան այլ կիրառումների համար տե՛ս՝ ՎարովիչիՎարովիչի (ուկրաիներեն՝ Варовичi), գյուղ Ուկրաինայի Կիևի մարզի Պոլեսիայի շրջանում։ Հիմնադրվել է 18-րդ դարում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բուան

Բուան (ֆր.՝ Bouan), համայնք Ֆրանսիայի Միջին Պիրենեյան մարզի Արյեժ գավառում։ Մտնում է Լե Կաբան կանտոնի կազմի մեջ (Ֆուա շրջան)։ 
Համայնքի INSEE կոդ՝ 09064։


== Բնակչություն ==
Համայնքի բնակչությունը 2008 թվականին կազմում էր 35 մարդ։


== Տնտեսություն ==
2007 թվականի տվյալներով 20 աշխատունակ տարիքի մարդկանցից (15-64 տարեկան) 16-ը տնտեսապես ակտիվ էին, 4-ը անգործունակ (ակտիվության ցուցանիշը 80,0 %, 1999 թվականին եղել է՝ 73,3 %)։ 16 աշխատունակ բնակիչներից 14-ը աշխատում էին (7 տղամարդ և 7 կին), անաշխատանք էին 2-ը (1 տղամարդ և 1 կին)։ 4 անգործունակ մարդկանցից 4-ը թոշակառուներ էին։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Բուան» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-19 
«Բուան» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-24
Թերեզ Կարաչ

Թերեզ Կարաչ (հունգ.՝ Karacs Teréz, ապրիլի 18, 1808(1808-04-18), Պեշտ, Պեշտ, Հունգարիա - հոկտեմբերի 7, 1892(1892-10-07), Békés, Békés County, Հունգարիա), hունգարացի գրող, հասարակական գործիչ և կրթության բնագավարի գործիչ։ Հունգարիայում վաղ ֆեմինիստական շարժման և Հունգարիայում բարեփոխումների համար շարժման առաջնորդներից մեկը։ Միշկոլցի Իլոնա Զրինի քերականությա դպրոցի հիմնադիրը։


== Կենսագրություն ==
Թերեզ Կարաչը ծնվել է 1808 թվականին Բուդապեշտում։ Մայրը` Եվա Տակաչը, կանանց իրավունքների համար պայքարող ակտիվիստ էր, հայրը` Ֆերենց Կարաչը, ճարտարագետ էր։ Ընտանեկան տունը հաճախ ծառայում էր որպես հանդիպման վայր մտավորականության համար։ Սկզբնական կրթությունը ստացել է Պեշտի դպրոցում, որտեղ նա սովորել է 1814-1819 թվականներին։ Հետո նա ինքնուրույն է սովորել, թեև պետք է հոգ տաներ իր եղբայրների և քույրերի մասին, որոնք հինգն էին։ 1824 թվականին նա տասը ամսով մեկնել է Վիեննա, ինչն էլ ազդել է իր աշխարհայացքի ձևավորման վրա։
Այդ ժամանակ մի քանի հունգարացի կին գրողներից քչերն էին ճանաչում իրենց մասնագիտական ​​կարգավիճակը, սակայն 1922 թվականից Կարաչը հրապարակել է իր բանաստեղծությունները, հանելուկներ, վեպեր և այլ աշխատանքներ, դառնալով հայտնի գործիչ հունգարական գրականության մեջ։ Նա նաև դարձել է հունգարական գրական ամսագրերում ակտիվ թղթակից։ 1838 թվականից մինչև 1844 թվականը նա արիստոկրատական ​​գավառի սեփականատեր էր, այն պահպանելով սեփական միջոցներով։ Այդ ժամանակ էլ հենց դարձել է կանանց իրավունքների համար պայքարող մարտիկ, նմանվելով իր մորը։ Որպես ակտիվ գործիչ, նա պայքարում էր տղաների և աղջիկների` դպրոցում ուսման հավասար իրավունքների համար և պայքարել է այն բանի համար, որ միայնակ կանայք իրավունք ունենան մասնագիտություն ստանալ իրենց ապահովման համար։

1846 թվականին Կարաչը Միշկոլցում հիմնել է իր սեփական դպրոցը աղջիկների համար, որը ղեկավարել է մինչև 1859 թվականը։ Դպրոցում աշխատում էին չորս ուսուցիչ, իսկ ուսուցումը տևում էր երեք տարի։ Այնտեղ դասավանդվում էին հունգարերեն և գերմաներեն, թվաբանական, տնայնագործություն և կար։
1848 թվականի հեղափոխությունից առաջ ակտիվորեն տարածել է հեղափոխական թերթեր։ 1853 թվականին հրատարակել է կարճ ռոմանտիկ պատմությունների ժողովածու։ 1865-1877 թվականներին աշխատել է Բուդապեշտում որպես մասնավոր ուսուցիչ։ Իր հեղինակության շնորհիվ նա հրավիրված է եղել որպես Լուի Ֆիլիպ I-ի թոռան անձնական ուսուցիչ, սակայն հրաժարվել է և ղեկավարել է Միշկոլցի Իլոնա Զրինի քերականության դպրոցը։
1877 թվականին ապրուստի ծախսերը նվազեցնելու համար նա տեղափոխվել է Կիշկունհալաշ և ապրել է հարազատների հետ։ 1880-ական թվականներին որոշ ամսագրեր հրապարակել են նրա հուշերը, որոնք շատ քննադատորեն են ընդունվել։


== Ժառանգություն ==
Կարաչի հիմնադրած քերականության դպրոցը դեռևս գործում է։ 1993 թվականին հրապարակվել է նրա կենսագրությունը։ 1985 թվականին Հունգարիայում մեկ այլ դպրոց անվանվել է Կարաչի անունով` Karacs Teréz Középiskolai Leánykollégium:


== Ծանոթագրություններ ==
Ակքան խոզանավոր

Ակքան խոզանավոր (լատ.՝ Dipsacus strigosus), ակքանազգիների ընտանիքին պատկանող դեղաբույս։


== Նկարագրություն ==
50-150 սմ բարձրությամբ, կողավոր ցողունով, կոթունավոր տերևներով, գեղազարդային փշոտ երկամյա խոտաբույս է։ Գնդիկաձև ծաղկաբույլերում՝ գլխիկներում, հավաքված են մանր, սպիտակ և քառանդամ ծաղիկները։ Սրածայր, ատամնաեզր տերևները երկարավուն են։ Փաթաթոցի տերևիկները սուր են և նշտարաձև։ Պտուղը սերմնիկ է։


== Տարածվածություն ==
Որպես մոլախոտ աճում է թփուտներում և ցանքսերում։ Հանդիպում է Կոտայքի և Սյունիքի մարզերում։


== Նշանակություն ==
Բուժական նպատակներով օգտագործում են խոտային մասը (տերևները, ցողունները, ծաղիկները կամ ծաղկաբույլերը)։ Խոտային մասի եփուկն գործածում են ստամոքսի խոցի և ուռուցքների դեպքերում, ինչպես նաև մաշկային ուռուցքների բուժման համար (թրջոցների միջոցով)։


== Ծանոթագրություններ ==
Ռժավեց (գյուղ, Ռոսլավլսկի շրջան)

Անվան այլ կիրառումների համար տե՛ս՝ ՌժավեցՌժավեց (ռուս.՝ Ржавец), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չքուն

Չքուն (վրաց.՝ ჩქუნი), գյուղ Վրաստանում։ Գտնվում է Գուրիայի մարզի Լանչխութի շրջանում։


== Դիրք ==
Գյուղը գտնվում է ծովի մակարդակից 20 մետր բարձրության վրա։ Շրջկենտրոն Լանչխութից հեռու 23 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 97 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Լանչխութի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Գիրեսուր

Գիրեսուր, լեռնանցք Հայկական լեռնաշխարհում։ Գտնվում է Վանա լճից հյուսիս-արևելք՝ Ծաղկանց լեռնաշղթայում։ Համապատասխանում է Հին Գառնիձոր լեռնանցքին։


== Ծանոթագրություններ ==
Քեթի Փայփեր

Քեյթ Էլիզաբեթ Փայփեր (Քեթի Փայփեր), (անգլ.՝ Kate Elizabeth «Katie» Piper), հոկտեմբերի 12, 1983(1983-10-12) կամ օգոստոսի 25, 1983(1983-08-25), Andover, Հեմփշիր, Հեմփշիր, Միացյալ Թագավորություն), բրիտանացի լրագրող, հեռուստահաղորդավար և մոդել ։


== Կենսագրություն ==
Փայփերը ծնվել է Հեմփշիր կոմսությունում՝ Անդովերում։ Հայրը եղել է վարսահարդար։ Դպրոցն ավարտելուց հետո կոսմետոլոգ է սովորել։ Հետագայում նա սկսել է մոդելի կարիերան, մասնակցել տարբեր նորաձևության և գովազդային ֆոտոսեսիաների, այդ թվում՝ ազգային թերթերի համար։ Նա նաև սկսել է աշխատել որպես գովազդային մոդել, կատարել է կենդանի միջոցառումներ՝ մարտարվեստի մրցումներում աշխատել ռինգում։


== Հարձակում և բռնություն ==
Դենիել Լինչը, որը եղել է մարտարվեստի մարզիկ, նրա հետ ծանոթացել է «Facebook» սոցիալական ցանցի միջոցով ծանոթացել է նրա հետ։  Նրանք առաջին անգամ հանդիպել են այնտեղ, որտեղ աշխատել է Փայփերը։ Վերջինս գոհ է մնացել իրենց հանդիպումից, չիմանալով, որ նախկինում Դենիելը բանտարկվել էր մարդու դեմքին եռացող ջուր լցնելու համար։
Նրանց հարաբերություններից երկու շաբաթ անց՝ 2008 թվականի մարտի 29-ին, ճաշից հետո նրանք հյուրանոցային համար են պատվիրել։ Հյուրանոցի համարում Լինչը ծեծել և բռնաբարել է Փայփերին՝ սպառնալով նրան դանակահարել և կախել։ Միևնույն ժամանակ Լինչը վնասվածքներ է հասցրել Փայփերի ձեռքին։ Փայփերը ստացած վնասվածքների համար բուժվել է, սակայն վախեցել է տեղյակ պահել ոստիկաններին։
Քեյթին բազմաթիվ հեռախոսազանգեր ու ներողություն է ստացել Լինչից։  2008 թվականի մարտի 31-ին՝ առաջին հարձակումից երկու օր անց, Լինչը համոզել Քեյթին գնալ ինտերնետ սրճարան՝ կարդալու իր ֆեյսբուքյան նամակը։ Ավելի ուշ, Լինչի հանցակիցը՝ Ստեֆան Սիլվեստրը հետևել է Քեյթին և ծծմբական թթու լցրել Քեյթի դեմքին։ Փողոցային տեսախցիկները ֆիքսել են հարձակումը, իսկ Լինչն ու Սիլվեստրը ավելի ուշ ձերբակալվել են։  Փայփերը 40-ից ավելի պլաստիկ վիրահատության է ենթարկվել, սակայն ի վերջո նա մի աչքով կույր է մնացել։


== Անձնական կյանք ==
2015 թվականի նոյեմբերի 6-ից Քեյթին ամուսնացած է Ռիչարդ Ջեյմս Սաթոնի հետ, որի հետ հանդիպել է չորս տարի՝ մինչև իրենց հարսանիքը։ Զույգն ունի երկու դուստր՝ Բել Էլիզաբեթ Սաթոնը (ծնված 2014 թվականի մարտի 14-ին) և Պենելոպա Դայան Սաթոնը (ծնված 2017 թվականի դեկտեմբերի 10-ին)։


== Ծանոթագրություններ ==
Իթակա (Նյու Յորք)

Իթակա (անգլ.՝ Ithaca [ˈɪθəkə], հունական Իթակա կղզու պատվին), քաղաք՝ տեղակայված Կեյուգա կղզու հարավային ափին (անգլ.՝ Cayuga lake), առաջինը՝ երկարությամբ և երկրորդը՝ սառցե Ֆինգեր կղզիների շարքում՝ Նյու Յորք նահանգի կենտրոնում։ Քաղաքը ավելի հայտնի է նրանով, որ այնտեղ է գտնվում Բաղեղի լիգայի կազմի մեջ մտնող Կոռնելի համալսարանը, որտեղ սովորում է գրեթե 20000 ուսանող (դրանց մեծ մասը՝ Իթակայի ճամբարում)։


== Ժողովրդագրական տվյալներ ==
Ըստ 2000 թվականի մարդահամարի Իթակայում բնակվել է 29 287 բնակիչ, ունեցել է 10 287 տնային տնտեսությունև 2 962 ընտանիք։ Բնակչության խտությունը մարդ մեկ քառակուսի կիլոմետրի վրա՝ 2 071 մարդ (քառակուսի մղոնի վրա՝ 5 360,9 մարդ)։


== Հայտնի բնիկներ և բնակիչներ ==
Հանս Բետե՝ ամերիկացի աստղաֆիզիկոս, ֆիզիկայիՆոբելյան մրցանակի դափնեկիր (1967)։
Փոլ Վուլֆովից՝ ամերիկացի քաղաքագետ։
Մերի ՄակԴոնել՝ ամերիկյան թատրոնի, կինոյի և հեռուստաընկերության դերասանուհի։
Վլադիմիր Նաբոկով՝ ռուս և ամերիկացի գրող, պոետ, թարգմանիչ, գրականագետ և միջատաբան։
Կարլ Սագան՝ ամերիկացի աստղագետ, աստղաֆիզիկոս և բնական գիտությունների ականավոր գիտնական։
Ռիչարդ Ֆեյնման՝ տեսական ֆիզիկայի նշանավոր գիտնական, ֆիզիկայի Նոբելյան մրցանակի դափնեկիր (1965)։
Ռոալդ Հոֆֆման՝ ամերիկացի քիմիկոս, քիմիայի Նոբելյան մրցանակի դափնեկիր (1981)։
Ալեքս Հեյլի՝ ամերիկացի գրող, 1977 թվականին Պուլիցերյան մրցանակի դափնեկիր։
Եվգենի Շուլեր՝ ամերիկացի գիտնական, գրող, ճանապարհորդ և դիվանագետ։
Պետեր Դեբայ՝ հոլանդացի գիտնական, քիմիայի Նոբելյան մրցանակի դափնեկիր (1936)։


== Կլիմա ==


== Ծանոթագրություններ ==
Օլենևկա (գյուղ, Չեռնոմորսկոեի շրջան)

Անվան այլ կիրառումների համար տե՛ս՝ ՕլենևկաՕլենևկա (ուկրաիներեն՝ Оленівка, Ղրիմի թաթարերեն՝ Qara Acı), գյուղ Ուկրաինայի Ղրիմի Ինքնավար Հանրապետության Չեռնոմորսկոեի շրջանում։ Բնակավայրը նախկինում նաև անվանվել է Կարաջի։
2006 թվականի տվյալներով Օլենևկա գյուղում բնակվում էր 1 526 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գյոնդ

ԳՈւՆԴ,Գյոնդ, գովընդ, հայկական ժողովրդական մի շարք խմբապարերի ընդհանուր անվանումը։ Կատարելիս պարողները (երբեմն՝ չափազանց բազմաթիվ) դասավորվում են կողք-կողքի և շարժվում շատ դանդաղ (այս պատճառով հաճախ անվանվում է «ծանդըր»)։


== Ստուգաբանություն ==
«Գյոնդ» կամ «Գյովընդ» բառերը «գունդ» բառի հին ձևերն են և խորհրդանշում են մարդկանց հավաքույթ, գունդ, ժողով։


== Խորհուրդ ==
Ստուգաբանությունից ելնելով, որ Գյոնդ պարի անվանումը ծագել է «գունդ» բառից, կարելի է ասել, որ Գյոնդը կոլեկտիվ և մասսայական պար է, որին միաժամանակ մասնակցել են մի քանի հարյուր հոգի։ Հայ ժողովրդի կոլեկտիվ պարերը, որոնք կատարվում էին ձեռքերը բռնած, կոչվում են նաև «ծանդր զլոնդեր»։ Այս պարերում տեղաշարժը կատարվում է հիմնականում դանդաղ՝ տեմպի չափավոր արագանալու առկայությամբ։
«Երկու գնալ, մեկ դառնալ» նշանակում է, որ պարը տեղաշարժվում է երկու քայլ աջ և մեկ քայլ ձախ։ «Դառնալ» կամ «վերադառնալ» նշանակում է գնալ դեպի ձախ։ Սակայն, հնում «ձախ» բառը արգելված էր և օգտագործվում էր «դառնալ» բայը։ Ըստ ավանդույթի, ձախ գնալը խորհրդանշում էր ձախորդություն, իսկ աջ գնալը՝ հաջողություն։
Այսպիսով, երկու աջ գնացող քայլերի շնորհիվ և չնայած պարի ձախ դարձող քայլին, ընդհանուր պարը շարժվում է դեպի աջ ՝ դեպի հաջողություն, խորհրդանշելով համայնքի ձգտումը դրականին։


== Պարի ընթացք ==
Պարի տևողությունը մեծ է։ Գյոնդի տարատեսակներն են՝ «ծանդըր գյոնդ», «ծանդըր գյոնդ կոտրոցի», «ծանդըր գյոնդ կոտրոցի ճկոտախաղ»։ Առաջին երկուսում պարողները միմյանց ձեռքերը բռնում են ափերով, վար իջեցրած, երրորդում արմունկները ծալում են տարբեր անկյուններով և բռնում ճկույթներից։ Մեծ դեր է խաղում ծնկների ծալելը՝ զանազան խորությամբ և ռիթմով (կոչվում է «կոտրոցի»)։ Ըստ շարժման հաջորդականության Գյոնդի կատարման ձևերից են՝ «երկու գնալ՝ մեկ դառնալ»-ը և «երկու գնալ՝ երկու դառնալ»-ը։
Գյոնդը պարում են նվագակցությամբ (զուռնա-դհոլ, պարկապզուկ, դուդուկ) կամ երգելով, երգում են երկու զույգ՝ թե տղա և թե աղջիկ, մի զույգը երգում է պարերգի տները, մյուսը՝ կրկնակները, վերջինը՝ նաև խմբով։ Պարի ընթացքում կարող են հաջորդափոխվել տարբեր պարերգեր։ Խոսքերը՝ հայերեն, երբեմն էլ՝ հայերի կողմից հորինված քրդերեն (բացառիկ՝ թուրքերեն), հնում վիպական էին, ապա դարձել են կենցաղային, քնարական, սիրային և այլն։ Գյոնդը ղեկավարում է շարքի սկզբում գտնվողը՝ «պար քաշողը», «պարագլուխը», ծայրինը կոչվում է «պոչ»։ Այս երկուսը պարելիս օգտագործում են խայտաբղետ թաշկինակ, որով «պար քաշողը» միևնույն ժամանակ ազդանշան է տալիս։ Տարբեր վայրերում Գյոնդը ունենում է այլ ու այլ անուններ (օրինակ՝ Ալաշկերտում՝ «դուրան պար»)։


== Պարային քայլեր ==
Այս պարում առկա է կցորդ քայլը, այսինքն ՝ քայլ կատարելու ժամանակ ոտքերը չեն խաչվում։

աջ ոտքը դրվում է դեպի աջ
ձախ ոտքը կատարում է կցորդ քայլ (ձախ ոտքը միացվում է աջին)
աջ ոտքը նորից դրվում է դեպի աջ
ձախ ոտքը կատարում է «խաղ» (ընդ որում ՝ տարբեր պարերում խաղացող ոտքը տարբեր ձևերով է «խաղում»)
ձախ ոտքը դրվում է դեպի ձախ
խաղում է աջ ոտքը


== Ծանոթագրություններ ==


== Արտաքին հղումներ ==
Գյոնդ - ուսուցողական հոլովակ
Գյովընդ պարը «Կարին» համույթի կատարմամբ
Ուս ուսի. Գյոնդ
(2774) Տենոյոկի

(2774) Տենոյոկի (անգլ.՝ Tenojoki), աստերոիդ աստերոիդների հիմնական գոտում։ Հայտնաբերվել է 1942 թվականի հոկտեմբերի 3-ին Լիյսի Օտերմայի կողմից Տուրկուում։
Միջին հեռավորությունը Արեգակից կազմում է 3,181482 ա. մ., առավելագույնը մոտենում է 2,7275 ա. մ. հեռավորության վրա և հեռանում 3,6355 ա. մ.։ Արեգակի շուրջ մեկ ամբողջական պտույտ է կատարում 2072,73 երկրային օրվա ընթացքում, իր ուղեծրով շարժվելով միջինում 0,173684 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,53° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2774) Տենոյոկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լագլաջըխ

Լագլաջըխ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Կարկճանց

Կարկճանց, գյուղ Արևմտյան Հայաստանում, Վանի վիլայեթի Մոկսի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Պատմական հնչյունափոխություն

Պատմական հնչյունափոխությունը լեզվի զարգացման ընթացքում տարբեր պատճառներով որոշ հնչյունների կամ հնչյունախմբի վերածվելն է այլ հնչյունի կամ դրանց սղումը։ Այդ տեսակ հնչյունափոխությունը հիմնականում գործել է լեզվի զարգացման նախաաշխարհաբարյան շրջափուլում և ժամանակակից հայերենում չի գործում։
Ժամանակակից հայերենում կա հնչյունափոխության 3 տիպ՝ դիրքային (շեշտի ազդեցությամբ կատարվող), փոխազդեցական և պատմական։
Պատմական հնչյունափոխությունը կատարվել է մի քանի պատճառներով։
1․ Պատմական հնչյունափոխություն է կատարվել բառում հնչյունի գրաված դիրքի հետևանքով։ Պայմանավորված արտասանության թուլացմամբ կամ դադարով՝ հնչյունն այս դեպքում փոփոխման է ենթարկվել բառասկզբում և բառավերջում։
Սղվել են՝
ա) գրաբարի Ի վերջնահնչյունը․ հիւսիսի-հյուսիս, տեղի-տեղ, արծուի-արծիվ,
բ) գրաբարի Յ ձայնորդը բառավերջի ա, ո ձայնավորներից հետո․ տղայ-տղա, երեկոյ-երեկո, քահանայ-քահանա, կաթսայ-կաթսա, շղթայ-շղթա,
գ) գրաբարի Ն ձայնորդ վերջնահնչյունը գրաբարյան մի շարք միավանկ և բազմավանկ բառերում, ինչպես նաև բայանուններում․ գառն-գառ, դուռն-դուռ, մուկն-մուկ, լուսանն-լուսան, ուսումն-ուսում, լուծումն-լուծում։
Վերջիններիս Ն-ն վերականգնվում է հիշյալ բառերի թեքման, հոգնակի թվի կազմության և բառաբարդման ժամանակ․ գառ-գառներ, գառնարած, դուռ-դռներ, դռնեդուռ, դռնապան, ուսում-ուսումնական, ուսումնասիրություն։
2․ Գրաբարի բառասկզբի Յ հնչյունը ժամանակակից հայերենում դարձել է Հ․ յիսուն-հիսուն, յիշել-հիշել, յիմար-հիմար, յարկ-հարկ, յար-հար (հար և նման), յարուցել-հարուցել։
3․ Գրաբարի պատճառականի –ուցան(ել) ածանցը ժամանակակից հայերենում  դարձել է –ց, -(ու)ց, -ցն․ խաղաղեցուցանել-խաղաղեցնել, մատուցանել-մատուցել, յարուցանել-հարուցել։
4․ Կատարվել է հնչյունների միացում․ ա) խուլ պայթականը միացել է հաջորդ Հ-ին և վերածվել շնչեղի, նաև՝ բարդացում․ սեպուհական-սեպհական-սեփական, բ) պարզ հնչյունների վերածում բարդի․ արտասուք-արցունք(տս-ց)։
5․ Կատարվել է հնչյունների պարզեցում, երբ բառի մեջ բարդ հնչյունները վերածվում են պարզի․ ծածանել-տատանել, սասանել։


== Ծանոթագրություններ ==
Շեմյակ (այլ կիրառումներ)

Շեմյակ, կարող է վերաբերել՝

Շեմյակ - գյուղ Ռուսաստանի Բաշկորտոստան հանրապետության Ուֆիմսկի շրջանի կազմում
Շեմյակ - գետ Ռուսաստանում, հոսում է Բաշկորտոստանի շրջանով
Մագմա (այլ կիրառումներ)

Մագմա կարող է վերաբերվել՝

Մագմա, հրահեղուկ զանգված, որը հարստացած է զանազան գազերով։
Մագմա, Լուսինե Եղյանի բանաստեղծական ժողովածուն՝ հրատարակված 2015 թվականին։
Ալեքսանդր Բուտլերով

Ալեքսանդր Բուտլերով (ռուս.՝ Александр Михайлович Бутлеров, օգոստոսի 25 (սեպտեմբերի 6), 1828, Չիստոպոլ, Կազանի գուբերնիա, Ռուսական կայսրություն - օգոստոսի 5 (17), 1886, Բուտլերովկա, Spassky Uyezd, Կազանի գուբերնիա, Ռուսական կայսրություն և Բիարրից), ռուս քիմիկոս։
Ալեքսանդր Բուտլերովը տվել է օրգանական նյութերի կառուցվածքի տեսությունը, առաջինը բացատրել իզոմերիայի երևույթը, հիմնադրել ռուսական քիմիական դպրոցը։


== Կենսագրություն ==
1849 թ. ավարտել է Կազանի համալսարանը։ Աշխատել է Փարիզում՝ ֆրանսիացի քիմիկոս Շառլ Վյուրցի քիմիական աշխատանոցում։ Սինթեզել է ուրոտրոպինը և ֆորմալդեհիդի պոլիմերը, որից հետագայում ստացել են առաջին արհեստական շաքարանման նյութը։ 1861 թ. «Նյութերի քիմիական կառուցվածքի մասին» զեկուցման մեջ շարադրել, իսկ 1871 թ. վերջնականապես ձևակերպել է օրգանական միացությունների կառուցվածքի տեսության իր կանխադրույթները։
Ըստ այդ տեսության՝ օրգանական նյութերի հատկությունները պայմանավորված են մոլեկուլներում ատոմների հաջորդականության կարգով և նրանց փոխազդեցության բնույթով։ Բուտլերովի կանխադրույթներից բխում էին օրգանական նյութերի քիմիական կառույցի դասական տեսության մյուս բոլոր դրույթները։ Նա տվեց նաև քիմիական կառուցվածքի որոշման եղանակն ու ձևակերպեց դրա իրականացման կանոնը։
Բուտլերովն առաջինն է կատարել պոլիմերման շարժընթացի համակարգված ուսումնասիրություններ, որոնց արդյունքների հիման վրա հետագայում մշակվել է սինթետիկ կաուչուկի ստացման արդյունաբերական եղանակ։


== Աղբյուրներ ==
Դպրոցական մեծ հանրագիտարան։ Գիրք 1, հատոր 1։ Երևան, 2008, էջ 195։


== Ծանոթագրություններ ==
Պավլոս Գիպարիս

Պավլոս Գիպարիս (1882, Խանիա, Ասի Գոնյա, Կրետե կղզի, Օսմանյան կայսրություն - հուլիսի 22, 1966, Աթենք, Հունաստան), հայտնի հույն ռազմական գործիչ, հրամանատար, Առաջին համաշխարհային պատերազմի, Երկրորդ համաշխարհային պատերազմի և Հունաստանի քաղաքացիական պատերազմի մասնակից։
1904 թվականից մասնակցել է Մակեդոնիայի համար պայքարին՝ Կրետե կղզու կամավորների խմբի ղեկավարմամբ։


== Պատկերասրահ ==

		
		


== Տես նաև ==
Поема за клането в Загоричани от Павлос Гипарис - բուլղարերեն Վիքիքաղվածք


== Աղբյուրներ ==
ΒΙΟΣ ΚΑΙ ΠΟΛΙΤΕΙΑ ΤΟΥ ΠΑΥΛΗ ΓΥΠΑΡΗ(հուն.)
943

943 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 943 թվականն է, 
X դարի 43-րդ տարին։


== Դեպքեր ==


== Ծնունդներ ==


== Մահեր ==
Աստապատ

Անվան այլ կիրառումների համար տե՛ս՝ Աբասաբադ (այլ կիրառումներ)Աստապատ (Աբասաբադ) (այժմ կոչվում է՝ Աստաբադ ադրբ.՝ Astabad), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում։


== Կառույցներ ==
Աստապատը նշանավոր էր իր պատմական հուշարձաններով։ Նշանավոր հուշարձաններն են Սբ. Վարդան, Սբ. Աստվածածին, Սբ. Գևորգ, Սբ. Պողոս-Պետրոս, Սբ. Հովհաննես, Սբ. Ստեփանոս (Կարմիր վանք) եկեղեցիներով, իր հսկայական գերեզմանոցով։


== Հայտնի անձինք ==
Մանուկ Աբեղյան
Միքայել Աստապատցի


== Տես նաև ==
Բաբեկի շրջան


== Ծանոթագրություններ ==


== Գրականություն ==
Արգամ Այվազյան,  Նախիջևան։ Բնաշխարհիկ պատկերազարդ հանրագիտակ։, Երևան, ««Հուշարձան» և ՀՀ ԳԱԱ «գիտություն»», 1995 — 367, էջեր 367 — 367 էջ։


== Արտաքին հղումներ ==
Աստապատ. Արաքսամերձ հայաշխարհ(չաշխատող հղում)
Աստապատի վանքի ճարտարապետական համալիրը(չաշխատող հղում)
Չերվոնոե (գյուղ, Բառի շրջան)

Անվան այլ կիրառումների համար տե՛ս՝ ՉերվոնոեՉերվոնոե (ուկրաիներեն՝ Червоне), գյուղ Ուկրաինայի Վիննիցայի մարզի Բառի շրջանում։
2001 թվականի տվյալներով Չերվոնոե գյուղում բնակվում էր 572 մարդ։ Բնակավայրը զբաղեցնում է 21983 կմ² տարածք։ Բնակչության խտությունը կազմում էր 26,02 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(5814) 1988 XW1

(5814) 1988 XW1, աստերոիդ աստերոիդների հիմնական գոտում։ Հայտնաբերվել է 1988 թվականի դեկտեմբերի 11-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 3,026103 ա. մ., առավելագույնը մոտենում է 2,7208 ա. մ. հեռավորության վրա և հեռանում 3,3314 ա. մ.։ Արեգակի շուրջ մեկ ամբողջական պտույտ է կատարում 1922,75 երկրային օրվա ընթացքում, իր ուղեծրով շարժվելով միջինում 0,187231 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5814) 1988 XW1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լինե

Լինե (ֆր.՝ Linay), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 241 մարդ, բնակչության խտությունը` 33.10 մարդ/կմ²։ Բնակավայրը զբաղեցնում է 7.28 կմ² տարածք։


== Աշխարհագրություն ==
Գտնվում է Փարիզ քաղաքից 230 կմ արևելք, Շալոն ան Շամպայն քաղաքից 100 կմ հյուսիս-արևելք, Շառլվիլ Մեզիեր քաղաքից 45 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 148 աշխատունակ (15-64 տարեկան) բնակիչ, որոնցից ակտիվ էին 104-ը, իսկ ոչ ակտիվները` 44։ Ակտիվության ցուցանիշը կազմում է 70,3 %։ 104 աշխատունակ մարդկանցից աշխատել է 91 անձ (55 տղամարդ և 36 կին)։ Գործազուրկ են եղել 13 անձ (5 տղամարդ և 8 կին)։ 44 անաշխատունակներից 12-ը եղել են աշակերտներ կամ ուսանողներ, 6-ը` թոշակառուներ, իսկ 26-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
TRT 5 Anadolu

TRT 5 Anadolu, թուրքական ազգային հեռուստաալիք է TRT պետական հեռուստառադիոընկերության կազմում։ Հիմնվել է 2009 թ. մայիսի 16-ին, և առաջին եթերը կայացել է 2010 թ. հոկտեմբերի 28-ին։ Հեռուստաալիքը կապի մեջ է մարզային հեռուստաընկերությունների հետ, և հասանելի է Թուրքիայի 81 նահանգում։


== Տես նաև ==
TRT 1
TRT 2 Haber
TRT 3
TRT 4
TRT 6
TRT Türk
TRT Müzik
TRT Et-Türkiyye
TRT Belgesel
TRT Çocuk
TRT HD
TRT Avaz
TRT Gap


== Արտաքին հղումներ ==
Պաշտոնական կայք Archived 2013-02-02 at the Wayback Machine. (թուրքերեն)
Օնլայն հեռարձակում (թուրքերեն)
Հեռուստաալիքը LyngSat Adress կայքում Archived 2009-06-21 at the Wayback Machine. (անգլերեն)


== Ծանոթագրություններ ==